open-index/open-wikipedia-markdown huggingface dataset:
פלישת הרבידים

**פלישת הרבידים** (בצרפתית: **Les Lapins Crétins**; באנגלית: **Rabbids Invasion**) היא סדרת אנימציה צרפתית הומוריסטית, שמשודרת בערוץ ניקלודיאון. הסדרה נוצרה על ידי חברת יוביסופט.

ספיישל של הסדרה בשם "פלישת הרבידים: המשימה - מאדים" עלה לנטפליקס ב-18 בפברואר 2022.

## תקציר עלילה
הסדרה עוקבת אחרי הרבידים, יצורים דמויי ארנב שחיים במרחב האנושי ומסתבכים בכל פרק בצרה אחרת. הרבידים מתקשרים ומדברים בשפתם.

## שידור

## פרקים

## קישורים חיצוניים
* 

* 

קטגוריה:יוביסופט
קטגוריה:ניקלודיאון: תוכניות וסדרות
קטגוריה:סדרות טלוויזיה צרפתיות
קטגוריה:סדרות הנפשה צרפתיות
קטגוריה:תוכניות טלוויזיה בשפה הצרפתית
קטגוריה:סדרות טלוויזיה צרפתיות שעלו לשידור בשנות ה-2010
בארניז

**בארניז** הוא מותג חנויות כלבו יוקרתי אמריקני, של חברת **בארניז ניו יורק בע"מ** (באנגלית: **Barneys New York Inc**) שנוסדה בשנת 1923 בעיר ניו יורק. המותג הציג לשוק האמריקאי מותגי יוקרה עיקריים ובהם ארמני, עזדין אלייאה, קום דה גרסון, כריסטיאן לובוטן וארמנג'ילו זגנה.

ב-11 באוגוסט 2019 בארניז ניו יורק הגישה בקשה לפשיטת רגל (צ'פטר 11) וסגרה 15 מתוך 22 חנויותיה, כולל חנויות דגל בלאס וגאס, שיקגו וסיאטל.  "קבוצת מותגים אותנטיים" (ABG) רכשה את הקניין הרוחני של בארניז בשנת 2019, ומאז 2021 העניקה רישיון לרשת סאקס פיפת' אווניו עבור מחלקות מיוחדות בחנויות הדגל שלה.

החל משנת 2024, בארניז ממשיכה את שותפותה עם סאקס פיפת' אווניו, עם שני סניפים הפועלים בניו יורק ובגריניץ'. במקביל לכך, השותפות עם לאוקס הולדינגס ממשיכה ביפן.

## החנויות
לפני פירוקה, בארניז ניו יורק הפעילה חמש חנויות דגל בארצות הברית. מסעדות Freds פעלו בחנויות בבוורלי הילס, שדרת מדיסון, מנהטן תחתית וסן פרנסיסקו.

בשנת 2014 הודיעה החברה על תוכניות לחנות דגל בבל הארבור, פלורידה, כחלק מהרחבה מתוכננת של מרכז הקניות שם. החנות אמורה הייתה להיפתח בשנת 2023.

בארניז ניו יורק סגרה את חנות הדגל שלה בנורת'פארק סנטר בדאלאס בשנת 2013. החנות שלה בפאשן סקוור בסקוטסדייל, אריזונה נסגרה בשנת 2016. החברה פתחה חנות גברים בודדת בסן פרנסיסקו בפברואר 2016, ובקיץ 2018 הודיעה שהיא תוסיף מסעדה.

בנוסף לעסק המלא של החברה פועלות שתי חנויות עודפים. חמש חנויות בארניז וארבע חנויות עודפים פועלות בחטיבת יפן שלה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניו יורק: כלכלה
קטגוריה:רשתות שיווק אמריקאיות
קטגוריה:רשתות כלבו
ויל טיודור

**ויליאם ג'יימס סיברי טיודור** (באנגלית: **William James Sibree Tudor**; נולד ב-11 באפריל 1987) הוא שחקן אנגלי.

## ביוגרפיה
טיודור נולד בלונדון, ולמד משחק ב-Royal Central School of Speech and Drama שבאוניברסיטת לונדון.

בין השנים 2013 ל-2015 שיחק בסדרת הטלוויזיה "משחקי הכס" של HBO בתפקיד אוליבאר. ב-2014 הופיע במיני-סדרה "The Red Tent". ב-2015 החל להופיע בסדרה "אנושיים" של ערוץ 4 ו-AMC. בשנים 2017 ו-2018 גילם את סבסטיאן ורלאק/ג'ונתן מורגנשטרן בסדרה "ציידי הצללים" של ערוץ Freeform.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:לונדון: אישים
קטגוריה:אנגלים שנולדו ב-1987
אירינה סטרשנבאום

**אירינה ולדימירובנה סטרשנבאום** (ברוסית: **Ирина Владимировна Старшенба́ум**; נולדה ב-30 במרץ 1992, מוסקבה, רוסיה) היא שחקנית קולנוע רוסייה.

## ביוגרפיה
אירינה היא אחייניתה של השחקנית אנה סטרשנבאום. אביה של אירינה הוא אחיה הגדול של אנה מנישואיה הקודמים של אביה. אירינה היא בוגרת אוניברסיטת הדפוס במוסקבה על שם איוואן פיודורוב (בפקולטה לעסקי מדיה ויחסי ציבור). בנוסף סיימה קורסים באמנות התיאטרון, רטוריקה ופילוסופיה באוניברסיטת מוסקבה הממלכתית לפסיכולוגיה ופדגוגיה, השתתפה בהדרכות פסיכופיזיות למשחק של אלכסנדר דזיובה, ואף למדה לנגן על סקסופון.

היא החלה את קריירת המשחק שלה בשנת 2013. בשנת 2017 ערכה את הופעת הבכורה הקולנועית שלה בתפקיד הראשי בדרמת המדע בדיוני "משיכה" בבימויו שלפיודור בונדרצ'וק, אותו היא מכנה הסנדק הקולנועי שלה. היא שבה לגלם את דמותה גם בסרט ההמשך משנת 2020, "פלישה".

בשנת 2018 יצא סרטו של קיריל סרברניקוב אודות ויקטור צווי ומייק נאומנקו "קיץ", בו שיחקה אירינה בתפקיד הנשי הראשי. בשנת 2015 היא הייתה מנחת הפסטיבל הבינלאומי לסייף, "חרב הכסף". בחורף 2018 הקליטה יחד עם שחקנים ומוזיקאים נוספים הודעת וידאו משותפת לנשיא פוטין בבקשה לאמץ את החוק להגנת זכויות בעלי החיים.

בשנת 2023 גילמה את שושנה בורוכוב בסרט הבריטי ההיסטורי "שושנה" (אנ') אודות ההתנקשות באברהם שטרן (יאיר), ממנהיגי ארגון לח"י.

## חיים אישיים
לאחר צילומי הסרט "משיכה", היא החלה לצאת עם השחקן אלכסנדר פטרוב אותו הכירה על הסרט. בשנת 2017 הם הודיעו על אירוסיהם, אולם ביוני 2019 הודיעו בני הזוג על פרידתם.
## פילמוגרפיה
### משחק
* 2015 – מעבר דירה – "נסטיה סמיונובה"
* 2015 – גג העולם – "אולגה שובינה"
* 2016 – תן – קלינה פולטאב'צנקו, עובדת קרן הקולנוע הממשלתית
* 2016 – אולגה – "סבטלנה"
* 2017 – משיכה – "יוליה לבדבה"
* 2017 – מים שחורים – "פולינה"
* 2017 – צריף החייב — "אלה"
* 2018 – על הקרח – "ז'יונובה", מתחרה
* 2018 – קיץ – "נטליה נאומנקו"
* 2018 – קילימינג'רו – "מארוסיה"
* 2018 – Т-34 – המתורגמנית "אניה יארצבה"
* 2019 – הפלגשות – "אוליאנה"
* 2019 – מורות – "מריה גריגורייבה"
* 2020 – פלישה – "יוליה לבדבה"
* 2020 - אופק
* 2020 – שרלוק הולמס ברוסיה – "סופיה"
* 2022 - *Die stillen Trabanten -* "מריקה"
* 2023 - שושנה (אנ') - שושנה בורוכוב

### דיבוב
* 2018 – ראלף שובר את האינטרנט – "סינדרלה" (דיבוב רוסי)
* 2021 – אגדה ממבט ראשון – "מיי"

## פרסים
* 2017 - פרס "התקדמות" מאת המהדורה הרוסית של ההוליווד ריפורטר - קטגוריית "השחקנית המבטיחה ביותר".
* 2018 - פרס חד קרן הזהב בקטגוריית השחקנית הטובה ביותר, על תפקידה בסרט "קיץ", בבימויו של קיריל סרברניקוב.

## קישורים חיצוניים

## הערות שוליים

קטגוריה:שחקניות קולנוע וטלוויזיה רוסיות
קטגוריה:שחקניות תיאטרון רוסיות
קטגוריה:מוסקבה: אישים
קטגוריה:רוסיות שנולדו ב-1992
קטגוריה:רוסים שנולדו ב-1992
מרים דרוק

**מרים דרוק** (נולדה ב-11 בנובמבר 1968) היא מנכ"לית ודירקטורית ישראלית.

נכון לשנת 2024 מכהנת דרוק כמנכ"לית פארק העסקים GreenWork שביקום - אשר בבעלות חברת הנדלן JTLV.

בנוסף, מכהנת דרוק כדירקטורית חיצונית בחברת "אתגר", חברה לניהול תיקי השקעות של בנק מזרחי טפחות.

החל מאפריל 2024 החלה לכהן כנציגת ציבור בוועדת מחקר של רשות החדשנות.

דרוק כיהנה כמנכ"לית איגוד התעשייה הקיבוצית ושימשה יו"רית עמותת "אגריטך" לקידום התעשייה החקלאית, כמו כן הייתה דירקטורית ב"אמבר" מקבוצת מפעלי גרנות.

קודם לכן הייתה מרכזת משק ביקום ודירקטורית בגד"ש חוף השרון.

## ביוגרפיה
דרוק נולדה בפתח תקווה וגדלה במשפחות אומנה ובפנימיות. בגיל 14 הגיעה לקיבוץ יקום במסגרת חברת נוער. בקיבוץ מצאה בית ומשפחה. הדריכה בתנועת הנוער של השומר הצעיר, ויצאה לשנת שירות בכרמיאל. בעלת תואר ראשון ושני במנהל עסקים בהצטיינות.

במסגרת תפקידה כרכזת משק פיתחה קורסים של עתודה ניהולית, יזמה ושידרה את "שעתיים כי טוב", תוכנית חברתית ברדיו 90. הייתה סמנכ"לית משאבי אנוש במפעלי קבוצת פלסטיב ומנהלת משאבי אנוש בדקסון – דקסל פרמה טכנולוגיות.

מנובמבר 2018 עד ספטמבר 2021 כיהנה כמנכ"לית איגוד התעשייה הקיבוצית. דרוק היא האישה הראשונה שמונתה למנכ"לית האיגוד מאז הקמתו. בתקופת ניהולה היה המשק במשבר בשל מגפת הקורונה. עם זאת התעשייה הקיבוצית הגיעה לשיא בהיקף המכירות- 47 מיליארד שקל. כתוצאה מהגידול במכירות שליש ממפעלי הקיבוצים הגדילו את מספר העובדים, בעיקר באזורי הפריפריה.

ב־2019 הקים האיגוד את בית הספר למנכ"ליות העתיד בהובלתן של דרוק ושל חנה רדו. תוכנית בית הספר מאפשרת להתעדכן בכלים חדשניים וכוללת סדנאות, הרצאות, נטוורקינג ולמידה מהשטח. מספטמבר 2021 מכהנת דרוק כמנכ"לית בחברת הנדל"ן JTLV וכמנכ"לית של פארק העסקים GreenWork שביקום.

דרוק חברה במליאת המועצה האזורית חוף השרון, דירקטורית במפעל "אמבר" של המפעלים האזוריים גרנות, דירקטורית בחברת "אתגר" – ניהול תיקי השקעות של מזרחי טפחות, דירקטורית במכון היצוא, חברת הנהלה במזכירות התנועה הקיבוצית ובהתאחדות התעשיינים בישראל. נשואה ואם לשלושה.

## הערות שוליים

קטגוריה:מנהלות ישראליות
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:יקום: אישים
קטגוריה:ישראליות שנולדו ב-1968
קטגוריה:ישראלים שנולדו ב-1968
אנה סטרשנבאום

**אנה גנאדייבנה סטארשנבאום** (ברוסית: **А́нна Генна́дьевна Старшенба́ум**; נולדה ב-26 באפריל 1987, מוסקבה, רוסיה הסובייטית, ברית המועצות) היא שחקנית תיאטרון וקולנוע רוסייה.

## ביוגרפיה
אנה סטרשנבאום נולדה ב-26 באפריל 1987 במוסקבה. אביה גנאדי ולדימירוביץ' סטרשנבאום הוא רופא ופסיכותרפיסט מומחה לאובדנות.

היא החלה את הקריירה שלה בגיל ארבע עשרה כשנשרה מבית הספר ונכנסה לתיאטרון הנוער במוסקבה בניהולו של ויאצ'סלב ספסיווצב, שם השתתפה בעיקר בסצנות המוניות כניצבת. בשנת 2004 נכנסה ללימודים במכון GITIS. לאחר פגישה עם ולדימיר נזארוב, סטרשנבאום כיכבה בתפקיד קטן בסרט "גלאי שקר למכירה" (2005). לאחר שמעולם לא סיימה את לימודיה ב-GITIS, בשנת 2006 עזבה סטרשנבאום את המכון והגיעה לעבוד במרכז הדרמה והבימוי בניהולם של אלכסיי קאזאנצב ומיכאיל רושצ'ין.

אנה שיחקה את התפקיד הראשי הראשון שלה בסרטו משנת 2008 של ליאוניד ריבקוב "תגיד ליאו", שזכה באותה שנה בפרס פסטיבל הסרטים הבינלאומי פסיפיק מרידיאן בוולדיווסטוק בקטגוריית "פרס הקהל לסרט הרוסי הטוב ביותר". בקיץ 2010, סטרשנבאום בת ה-21 השתתפה בצילום אירוטי בדהב ונתנה ריאיון למגזין מקסים, שם הושוותה למילה יובוביץ' ונטלי פורטמן. ברם בהמשך, היא התחרטה על הצילום ההוא.

בשנת 2011 הייתה אנה חברה בחבר השופטים של פסטיבל הקולנוע הרוסי השנתי "חלון לאירופה" בוויבורג, בבחירת הזוכים בקטגוריית "הסרט העלילתי". בשנת 2012 השתתפה סטרשנבאום בפרויקט החינוכי "פוליגלוט" של ערוץ הטלוויזיה "תרבות" (מבית VGTRK), שם, יחד עם אמנים, סופרים ובמאים צעירים אחרים, תחת הנהגתו של דמיטרי פטרוב, ניסתה ללמוד איטלקית מאפס תוך 16 שעות.

בשנת 2017, אנה לקחה חלק בדיבוב אחת הדמויות במשחק המחשב מבית MOBA, "League of Legends" והפכה לקולה של האלופה אוולין.

### חיים אישיים
מאז 2009, אנה סטרשנבאום נשואה לשחקן הרוסי אלכסיי ברדוקוב. לשניים בן - איוואן (שנולד בנובמבר 2011).

העיתונות הרוסית הזכירה גם רומן שהיה לסטרשנבאום עם השחקן ולדימיר יאגליץ', שכמעט הרס את משפחתה. באוגוסט 2017, השחקנית הודיעה על גירושיה מברדוקוב.

היא אחייניתה של השחקנית אירינה סטרשנבאום. אירינה היא בתו של אחיה הגדול של אנה מנישואיהם הקודמים של אביהם.

## פילמוגרפיה נבחרת

## קישורים חיצוניים

* אנה סטרשנבאום באתר Ruskino.ru
* אנה סטרשנבאום באתר Afisha.ru
* אנה סטרשנבאום בפורטל KinoPoisk
## הערות שוליים

קטגוריה:שחקניות קולנוע וטלוויזיה רוסיות
קטגוריה:מוסקבה: אישים
קטגוריה:שחקניות תיאטרון רוסיות
קטגוריה:שחקניות רוסיות
קטגוריה:רוסיות שנולדו ב-1989
קטגוריה:רוסים שנולדו ב-1989
פול מיטשל

**פול מיטשל השלישי** (באנגלית: **Paul Mitchell III**; 14 בנובמבר 1956 – 15 באוגוסט 2021) היה פוליטיקאי ואיש עסקים אמריקאי, שכיהן כחבר בית הנבחרים של ארצות הברית מטעם מחוז הקונגרס העשירי של מדינת מישיגן בשנים 2021-2017. מיטשל, שהיה חבר המפלגה הרפובליקנית ובהמשך עצמאי, סיים את כהונתו בינואר 2021 לאחר שהודיע ביולי 2019 כי אין בכוונתו להתמודד בבחירות 2020.

## ביוגרפיה
מיטשל נולד בבוסטון, בירת מסצ'וסטס, וגדל בין ששת אחיו בעיירה ווטרפורד שבמישיגן. הוא סיים את לימודי תואר ראשון באוניברסיטת המדינה של מישיגן ב-1978. מיטשל היה הבעלים והמנהל של מרכז החינוך הרפואי "רוס". ב-2013 התמודד מיטשל לסנאט של מישיגן מטעם המחוז ה-32 אך בהמשך פרש מהמירוץ. מאוחר יותר התמנה ליושב ראש "קואליציית האמונה והחופש", מוסד ללא כוונת רווח.

בבחירות 2014 בארצות הברית התמודד מיטשל לבית הנבחרים של ארצות הברית מטעם מחוז הקונגרס הרביעי של מישיגן, אך הפסיד בבחירות המקדימות שנערכו במפלגה הרפובליקנית לג'ון מולנאר.

ב-2015 עבר מיטשל להתגורר בתחומי מחוז הקונגרס העשירי של מישיגן במטרה להתמודד לבית הנבחרים מטעם אותו המחוז לקראת בחירות 2016, בעקבות החלטתה של חברת בית הנבחרים קנדיס מילר שלא להתמודד לבחירה מחדש. הוא זכה בבחירות המקדימות וגבר על יריביו פיל פבלוב ואלן סנבורן. ביום הבחירות הכלליות גבר על יריבו מהמפלגה הדמוקרטית פרנק אקביטי ונבחר אל הקונגרס ה-115 של ארצות הברית. מיטשל הושבע לתפקידו בראשית ינואר 2017. הוא חבר בוועדת המחקר הרפובליקנית, והצביע בעד "חוק הבריאות האמריקאי" שיזמו הרפובליקנים בקונגרס במטרה להחליף את חוק הגנת החולה וטיפול בר השגה.

בסמוך להודעת פרישתו מהקונגרס, זמן קצר לאחר שנשיא ארצות הברית דונלד טראמפ פרסם רשומה ברשת החברתית "טוויטר" ב-14 ביולי בו קרא לחברות הקונגרס אילהאן עומאר, רשידה טליב, אייאנה פרסלי ואלכסנדריה אוקסיו-קורטז (הידועות כחברות הסקווד) לשוב לארץ מקורן, התקשר מיטשל למנהיג הרפובליקנים בבית הנבחרים קווין מקארתי וביקש ממנו לדרוש מהנשיא לחדול משימוש ברטוריקה שכזו. ביולי 2019 הודיע מיטשל כי לא יתמודד לתקופת כהונה שלישית בבית הנבחרים, בנימוק כי מאס ב"רטוריקה ועוקצנות" של וושינגטון הבירה בשל רצונו לבלות זמן רב יותר עם משפחתו. במקומו נבחרה אל בית הנבחרים ליסה מקליין.

ב-15 בדצמבר 2020, פחות מחודש ימים לתום כהונתו, הכריז מיטשל על עזיבתו את המפלגה הרפובליקנית בשל חילוקי הדעות שלו עם הנשיא דונלד טראמפ ומאמצי הנשיא לערער על תוצאות הבחירות לנשיאות ארצות הברית 2020. מיטשל הודיע גם כי יבקש ממזכיר בית הנבחרים לשנות את השתייכותו הפוליטית מ"רפובליקני" ל"עצמאי".

נפטר ב-15 באוגוסט 2021 לאחר מאבק במחלת הסרטן.

## קישורים חיצוניים

* 

* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:בוגרי אוניברסיטת המדינה של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:אמריקאים שנפטרו מסרטן
קטגוריה:אמריקאים שנולדו ב-1956
קטגוריה:אמריקאים שנפטרו ב-2021
כונדריט

שמאל|ממוזער|250px|כונדריט NWA 869 שבתוכו ניתן לראות כונדרולות - גרגרים בולטים בתוך מבנה הכונדריט
**כונדריט** הוא מטאוריט סלעי (לא מתכתי), שהרכבו או מבנו לא שונה עקב התכה או בידול פלנטרי של גוף הראשוני שממנו נוצר. הוא נוצר כאשר סוגים שונים של גרגרי אבק קטנים שהיו קיימים במערכת השמש המוקדמת הצטברו ליצירת אסטרואידים פרימיטיביים. הכונדריטים הם סוג המטאוריט הנפוץ ביותר שנמצא על פני כדור הארץ. הערכה שהוא מייצגים בין 85.7% ל-86.2% מכלל המטאוריטים המגיעים לכדור הארץ.

## חשיבות מחקר הכונדריטים
מחקר הכונדריטים מספק רמזים חשובים להבנת מבנה הענן הראשוני והגיל של מערכת השמש. קיימת בהם סינתזה של תרכובות אורגניות, שהן מקור החיים בכדור הארץ והם מכילים גם מים. 

הכונדריטים מאופיינים בקיומן של כונדרולות, שהם גרגרים עגולים זכוכיתיים שגודלם 0.1-2 מ"מ המורכבות מינרלים סילקטיים המכילים ברזל ומגנזיום דוגמת אוליבין ופירוקסן (עם כי פעמים רבות התרכובות אינן מצליחות להגיע לכדי יצירה של מבנה גבישי). הכונדרולות המהוות, בדרך כלל, בין 20% ל-80% מנפח הכונדיט. מקורן בקירור מהיר של טיפות מגמטיות שהותכו באירועי התכה בראשית מערכת השמש. תופעת הכונדרולות ייחודית למטאוריטים הכונדריטים ואינה מופיעה במקומות אחרים בטבע. 

לצד הכונדרולות כוללים המטאוריטים הכונדריטים גם היכללויות (אינקלוזיות) פחמן-אלומיניום (CAI). גודלן קטן מ-1 מ"מ והרכבן מינרלים סיליקטים ותחמוצות עשירות פחמן ואלומיניום דוגמת קורונדום, היבוניט, פרובסקיט, אנוריתיט, ספינל, מליליט, וגרוסיט. אלו אינקלוזיות רפרקטוריות, הן נותרות מוצקות גם בתנאי לחץ וחום קשים, ומהווים עדות למוצקים הראשונים. מקורן של האינקלוזיות הוא בעיבוי מערכת השמש מגז בטמפרטורות גבוהות. תיארוך רכיבים אלו, הנחשבים לעתיקים ביותר אפשר לתארך את גיל מערכת השמש: 4.559±0.0004 מיליארדי שנים. 

הכונדרולות והאינקלוזיות מגובשות בתוך מטריקס של חומר סיליקטי, תחמוצות, מתכות, סולפידים ואף חומר אורגני ומבין שלושת הרכיבים של הכונדריט הוא התגבש בנקודה הקרה ביותר והמאוחרת ביותר בהיווצרות מערכת השמש. 

כונדריטים פחמניים הכוללים ריכוז גבוה של אטומי פחמן נחשבים לעתיקים ביותר והם כוללים רכיבים וולטילים שמעידים כי שמרו על הרכבם ממועד היווצרותם. קיימת קורלציה מובהקת בין הרכב כונדריטים אלה להרכב היסודות המרכיבים את השמש. 

ניתן להבדיל בין כונדריטים לבין מטאוריטים מברזל לפי תכולת הברזל והניקל הנמוכים שלהם. לאחרונה זוהו מטאוריטים אחרים לא-מתכתיים, אכונדריטים, שנוצרו מאוחר יותר.

## סוגי כונדריטים
יש כיום מעל 27,000 סוגי כונדריטים באוספים שונים בעולם. משקל הכונדריט הגדול ביותר שנמצא אי פעם, הוא 1770 ק"ג. הוא היה חלק מקילוח המטאוריטים הקרוי ג'ילין שהתרחש בשנת 1976. כונדריטים נופלים בכמויות שונות, הנעות בין אבנים בודדות לקילוח ועד לקילוחים נדירים המורכבים מאלפי מטאוריטים. קילוח כזה התרחש בסתיו של שנת 1912 בצפון אריזונה, שם העריכו את מספרם ב-14,000.

## קישורים חיצוניים

*  הערך יצירת מערכת השמש באתר אסטרונומיה בפעולה
* 

* Natural History Museum, meteorite catalogue
* Meteorite articles, including discussions of chondrites in Planetary Science Research Discoveries
* The British and Irish Meteorite Society
* Chondrite images from Meteorites Australia

*

## הערות שוליים

קטגוריה:גאולוגיה פלנטרית
רכס בראון (אנטארקטיקה, הרי פראמנס)

**רכס בראון** או **פסגות סורטינדיין** (באנגלית: **Brown Range** או **Sørtindane Peaks**) הוא רכס הרים המורכב משבע פסגות בהרי פראמנס באדמת מק. רוברטסון, שבאנטארקטיקה.

הרכס מצוי כ-4 קילומטרים דרומית להר טווינטופ.

הפסגה הגבוהה ברכס היא פסגת גורדון, שגובהה 1,484 מטרים מעל פני הים.

## היסטוריה
### גילוי הרכס

הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

### מקור השם

הקרטוגרפים הנורווגים שמיפו את ההרים קראו להם "פסגות סורטינדיין" (בנורווגית: "***Sørtindane***" - פסגות הרי הדרום").

הרכס נקרא על שמו של ד. א. בראון (D. A. Brown), מפעיל רדיו בתחנת מוסון בשנת 1958.

## קישורים חיצוניים
* רכס בראון באתר הסקר הגאולוגי של ארצות הברית
* רכס בראון באתר הגאזט האנטארקטי של ממשלת אוסטרליה
* רכס בראון באתר הגאזט האנטארקטי המשווה SCAR של ממשלת אוסטרליה
* מפת אזור רכס בראון

## הערות שוליים

בראון
רכס קייסי

**רכס קייס** (באנגלית: **Casey Range**) הוא רכס מצוקים בהרי פראמנס, באדמת מק. רוברטסון, שבאנטארקטיקה.

ברכס מצוקים ונונאטאקים וכיוונו צפון - דרום.

הרכס ממוקם 12.8 קילומטרים מערבית מרכס דייוויד (אף הוא בהרי פראמנס).

## היסטוריה
### גילוי ומיפוי הרכס

הרכס התגלה ב-5 בינואר 1930 ומופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.

### מקור השם

מוסון קרא לרכס על שמו של ריצ'רד ג. קייסי (Richard G. Casey), לימים הלורד קייסי, שהיה באותה עת בלונדון כנציג פוליטי של אוסטרליה.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA293&lpg=PA293&dq=%22Casey+Range%22&source=bl&ots=ta8xXitBpZ&sig=ACfU3U3MJGktZNsJxc3_0RWKfuOJJx1WtA&hl=en&sa=X&ved=2ahUKEwiQvYzXv_fmAhVo16YKHZgdDnsQ6AEwD3oECAcQAQ#v=onepage&q=%22Casey%20Range%22&f=false Sailing Directions for Antarctica: Includes Islands South of Latitude 60.̊]**, P 293

## קישורים חיצוניים
* רכס קייסי באתר הסקר הגאולוגי של ארצות הברית
* רכס קייס באתר הגאזט האנטארקטי של ממשלת אוסטרליה
* רכס קייסי באתר הגאזט האנטארקטי המשווה SCAR של ממשלת אוסטרליה
* נתוני זריחת ושקיעת שמש וירח עדכניים עבור רכס קייסי
* נתוני מצב הירח עדכניים ושנתיים עבור רכס קייסי

## הערות שוליים

קייסי
קייסי
רק תגיד

**רק תגיד** הוא סינגל שהוקלט על ידי הזמרת-יוצרת הישראלית דיקלה, מתוך אלבום האולפן השישי שלה, חופשייה. השיר יצא לאור ב-8 בינואר 2020, על ידי חברת התקליטים הליקון כסינגל השישי מתוך האלבום.

עם יציאתו, נכנס השיר אל המקום השני במצעד השבועי של מדיה פורסט.

## רקע וכתיבה
השיר נכתב והולחן על ידי דיקלה, דולב רם ופן חזות והופק על ידי דולב רם ופן חזות.

## וידאו קליפ
הווידאו קליפ המלא שצולם עבור השיר הועלה לערוץ היוטיוב של דיקלה ב-8 בינואר 2020, בסמוך לצאתו של השיר כסינגל.

## מיקומי שיא

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי דיקלה
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:סינגלים בהוצאת הליקון
המפתחות של משפחת לוק (סדרת טלוויזיה)

**המפתחות של משפחת לוק** (באנגלית: **Locke & Key**) היא סדרת דרמת אימה על טבעית אמריקאית המבוססת על חוברת הקומיקס באותו השם מאת ג'ו היל , אשר עלתה לבכורה לשירות הסטרימינג נטפליקס ב-7 בפברואר 2020.

באפריל 2022, נמסר כי הסדרה חודשה לעונה שלישית ואחרונה, שעלתה לשידור ב-10 באוגוסט 2022.

## עלילה
"המפתחות של משפחת לוק" סובבת סביב "שלושה אחים שאחרי הרצח המבעית של אביהם עוברים לבית האב במסצ'וסטס רק כדי למצוא בבית מפתחות קסומים המעניקים להם מערך עצום של כוחות ויכולות. אך שדה ערמומית חושקת גם היא במפתחות ואינה בוחלת באמצעים כדי להשיג אותם."

## סקירת סדרה

## שחקנים ודמויות
### דמויות

## צילומים
הצילומים העיקריים לסדרה התרחשו מ-11 בפברואר עד 5 ביולי 2019, בטורונטו, אונטריו.

## הפצה
בדצמבר 2019 הודיעה נטפליקס כי הסדרה צפויה לצאת ב-7 בפברואר 2020. ב-8 בינואר 2020, נטפליקס פרסמה את הטריילר הרשמי לסדרה.
באוקטובר 2021 העונה השנייה עלתה לנטפליקס, ואושרה עונה שלישית עוד לפני יציאתה של השנייה.

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות דרמת אימה
קטגוריה:סדרות טלוויזיה על משפחות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה אמריקאיות שעלו לשידור בשנת 2020
בידול פלנטרי

שמאל|ממוזער|250px|המבנה הפנימי של כדור הארץ

**בּידוּל פְּלָנֵטָרִי** הוא התהליך של הפרדת מרכיבים שונים בגוף פלנטרי כתוצאה מהתנהגותם הפיזית או הכימית, כאשר הגוף מתפתח לשכבות נבדלות זו מזו בהרכבן. בתהליך הבידול החומרים הצפופים יותר של הפלנטה (כוכב הלכת) שוקעים למרכז, בעוד חומרים פחות צפופים עולים לפני השטח. בתהליך כזה נוצרים ליבה ומעטפת וביניהן שכבות ביניים. לפעמים נוצר קרום הנפרד בהרכבו הכימי על גבי המעטפת. תהליך הבידול הפלנטרי התרחש בפלנטות, פלנטות ננסיות, באסטרואיד וסטה ובלוויינים טבעיים (כמו הירח).

## תנועת חומרים מהשמש
בראשית ההיסטוריה של מערכת השמש, לאחר שהשמש הוצתה במרכז ערפילית השמש, התאדו המימן, ההליום וחומרים נדיפים אחרים באזור שסביב השמש. רוח השמש ולחץ הקרינה הרחיקו את החומרים האלה מהשמש, בשל צפיפותם הנמוכה. כך סולקו חומרים אלה מסביבת השמש והחלו להצטבר כפרוטופלנטים (גושי חומר ראשוניים שחגו סביב השמש).

## חימום
בתחילה היו ריכוזים גבוהים של יסודות רדיואקטיביים בפרוטופלנטים, אך כמותם פחתה עם הזמן בשל דעיכה רדיואקטיבית. הפעילות הרדיואקטיביות גרמה לחימום הפרוטופלנטים, פגיעות ולחץ כבידה גרם להצטברות של פרוטופלנטים תוך גידול גושי החומר הראשוניים ותחילת התהוותם של כוכבי לכת.
באזורים הפנימיים בהם הייתה הטמפרטורה גבוהה חומרים עברו התכה. כך החלו חומרים צפופים יותר לשקוע לכיוון המרכז, בעוד חומרים קלים יותר עלו לפני השטח. ההרכבים של כמה מטאוריטים (achondrites) מראים כי הבידול התרחש גם בכמה אסטרואידים (למשל וסטה), שהם גופים קטנים יחסית שמהם התפתחו גושים גדולים יותר. האיזוטופ הרדיואקטיבי Al26 שהיה בעל זמן מחצית חיים קצר, היה ככל הנראה מקור החום העיקרי.

כאשר פרוטופלנטים מצטברים נוצר גוש חומר גדול המגיע לקוטר של עשרות קילומטרים. בגוש זה מוסיפים לפגוע גושי חומר קטנים יותר. האנרגיה הנובעת מפגיעת גושי חומר חיצוניים גורמת לחימום מקומי. בנוסף לחימום זה, כוח הכבידה בגוף הגדול יוצר לחצים וגורם לעליית הטמפרטורה. תנאים אלה המאפשרים התכה של חלק מהחומרים. במצב המותך של החומרים מתרחשות תגובות כימיות ונוצרים הבדלי צפיפות המאפשרים הפרדת חומרים, כאשר חומרים קלים נעים אל פני השטח והחומרים הצפופים שוקעים לעבר הליבה.

## דוגמה לבידול
בראשית מערכת השמש, אם נמצא גוש ברזל מותך צפוף יותר, בהשוואה לחומר היבשתי, על פני כדור הארץ, הפרשי הצפיפות גרמו לתנועת הברזל כלפי מטה. הברזל נע דרך הקרום אל המעטפת ומשם המשיך לנוע לעבר ליבת כדור הארץ. במערכת השמש החיצונית ייתכן תהליך דומה אך עם חומרים קלים יותר: הם היו עשויים פחמימנים כמו מתאן, מים נוזלים, קרח, או פחמן דו-חמצני קפוא.

## קישורים חיצוניים
* הפרדה פלנטרית - דיפרנציאציה, באתר (אסטרונומיה בפעולה)

## הערות שוליים

קטגוריה:גאולוגיה פלנטרית
לירן כוג'הינוף

**לירן כוג'הינוף** (נולד ב-6 בינואר 1986) הוא עיתונאי ישראלי, כתב ופרשן לענייני חברה ופנים, מבזקן ומגיש תוכניות בכאן חדשות בתאגיד השידור הציבורי.

## ביוגרפיה
כוג'הינוף נולד וגדל בראשון לציון, בנם של אהרון ושרה כוג'הינוף. 

הוא בוגר אוניברסיטת רייכמן בתקשורת.

את דרכו העיתונאית החל כוג'הינוף ככתב ברשת המקומונים של שוקן בשרון, שם סיקר את עולם הפלילים, המשפט והתחום המוניציפלי ב"צומת השרון" ו"מלבאס" ועד מהרה התבלט בעבודתו, וזכה להכרה על יכולתו להעביר סיפורים חברתיים בצורה מרתקת ומעמיקה.

בשנת 2012, החל לעבוד ככתב כללי ברשת ב' של קול ישראל ברשות השידור בהמשך הפך לכתב כלכלה וחינוך ובין השנים 2015-2017 שימש ככתב הפלילים של מחוז תל אביב והמרכז.

במאי 2017, עם סגירת רשות השידור הצטרף כוג'הינוף לחטיבת החדשות של תאגיד השידור הישראלי "כאן" בטלוויזיה וברשת ב' ברדיו ככתב חינוך, מבזקן ומגיש.

בשנת 2024 החל לשדר את תוכנית הרדיו "המסייעת" עם כרמלה מנשה בכאן ב'.

במהלך השנים, כיסה כוג'הינוף מגוון רחב של נושאים, ובין פרסומיו חשף במהדורת "חדשות הערב" עם גאולה אבן-סער את הסיפור אודות המורה המחליף מאזור השפלה שהעביר תכנים מיניים לתלמידי כיתה ה'.

כוג'הינוף רווק. הוא מתגורר בתל אביב.

## קישורים חיצוניים

* 
* ליגן כוג'הינוף, באתר כאן 11
* המהפכה שעלולה לפרק את מערכת החינוך הציבורית, באתר מרכז מנור
* 

## הערות שוליים

קטגוריה:עיתונאים ישראלים
קטגוריה:סגל קול ישראל
קטגוריה:סגל תאגיד השידור הישראלי - כתבי כאן חדשות
קטגוריה:כתבי חינוך ישראלים
קטגוריה:ישראלים שנולדו ב-1986
דקבריסטים (סרט, 1926)

ממוזער|300x300 פיקסלים|מתוך הסרט.
**דקבריסטים** (ברוסית: **Декабристы**) הוא סרט קולנוע סובייטי, הראשון בברית המועצות שמגולל את התקוממות הדקבריסטים. זוהי דרמה היסטורית וביוגרפית שהופקה בשנת 1926 כסרט אילם.

## עלילה
הסרט משחזר את ההיסטוריה של תנועת הדקברסטים: התפרצויות מרד איכרים, ארגון חוגי האצילים והמרד עצמו; על רקע האירועים הללו, מסופר סיפור אהבה רומנטי בין הדקבריסט איוואן אננקוב והמודרניסטית הצרפתייה פולינה גבל.
## שחקנים

## הפקה
הסרט צולם על ידי אלכסנדר איוואנובסקי במלאת מאה שנה למרד הדקבריסטים, באולפן לנינגרדקינו והיה שיתוף הפעולה השלישי של איוואנובסקי עם ההיסטוריון המפורסם פאבל שצ'יוגולב. הסרט הוקרן בבכורה ב-8 בפברואר 1927.
## ראו גם
* ברית ההצלה (סרט)
* כוכב האושר שובה הלב

## קישורים חיצוניים

קטגוריה:האימפריה הרוסית בתרבות
קטגוריה:סנקט פטרבורג בקולנוע
קטגוריה:סרטי דרמה היסטורית
קטגוריה:סרטים אילמים
קטגוריה:סרטים ברוסית
קטגוריה:סרטים תקופתיים
קטגוריה:סרטים סובייטיים משנת 1926
יחסי קובה–שווייץ

ממוזער|שגרירות קובה בברן שבשווייץ
ממוזער|שגרירות שווייץ בהוואנה שבקובה
**יחסי קובה–שווייץ** הם היחסים הדיפלומטיים הרשמיים שבין **[[קובה|הרפובליקה של קובה]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של קובה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה של קובה לבין הקונפדרציה השווייצרית הם יחסים דיפלומטיים ידידותיים ויציבים אף על פי השוני שבין שתי המדינות.

כאשר קובה נהפכה למדינה עצמאית בשנת 1902, שווייץ הכירה במדינה החדשה וכוננה עמה יחסים דיפלומטיים וקונסולריים רשמיים. קונסולי הכבוד הראשונים השווייצרים שהגיעו לקובה הגיעו אליה כבר במהלך המאה התשע עשרה. קונסוליה שווייצרית מסודרת הוקמה לראשונה בהוואנה בשנת 1918. היא שודרגה לשגרירות בשנת 1957.

הסחר התקיים בין שתי המדינות החל מהמאה התשע עשרה והמשיך לאחר המהפכה הקובנית בשנת 1959 והשתלטותה של משפחת קסטרו על המדינה.

שווייץ ייצגה את האינטרסים האמריקניים בקובה מ-1961 ועד ההחזרה של היחסים הדיפלומטיים בין שתי המדינות הללו בחודש יולי 2015. שווייץ ייצגה גם את האינטרסים הקובניים בארצות הברית משנת 1991 עד יולי 2015.

## שווייצרים בקובה
על פי הלשכה השווייצרית המרכזית לסטטיסטיקה, בסוף שנת 2018 התגוררו בקובה שלוש מאות ושנים עשר אזרחים שווייצרים.

## יחסים כלכליים
הוועידה הקבועה השווייצרית-קובנית מקדמת יחסי סחר בין שתי המדינות, הם נחשבים לצנועים יחסית. ענפי הסחר המרכזיים הם בייבוא מוצרים חקלאיים ובייצוא מכונות, מוצרי רוקחות, כימיקלים ושעונים.

## נציגויות דיפלומטיות
* שווייץ מיוצגת בקובה בדרג השגרירות באמצעות שגרירות רשמית שהיא מחזיקה בהוואנה, בירת המדינה.
* קובה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים

* Bilateral relations Switzerland–Cuba, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אלפרדו פוני

**אלפרדו פוני** (באיטלקית: **Alfredo Foni**; 20 בינואר 1911 – 28 בינואר 1985) היה כדורגלן איטלקי, ששיחק בעמדת הבלם. זכה עם נבחרת איטליה במונדיאל 1938.

## ביוגרפיה
שמאל|ממוזער|220px|פוני (עומד, באמצע) עם קבוצת יובנטוס בעונת 1940/41
פוני נולד ב-20 בינואר 1911 באודינה שבאיטליה. תחילה שיחק עבור הקבוצה אודינזה שמעיר הולדתו, וערך את הופעת הבכורה שלו בגיל 16 בלבד, בשנת 1927. לאחר מכן שיחק עבור הקבוצות לאציו ופאדובה. בשנת 1934 נרכש על ידי יובנטוס והחליף שם את בלמה הוותיק וירגיניו רוסטה. פוני שיחק בהגנה לצד פייטרו ראבה, ובזכות מערכת היחסים המאוד טובה ביניהם הם היו לבין צמד הבלמים הטובים ביותר בעולם בתקופתם. פוני זכה עם יובנטוס בליגה האיטלקית בשנת 1935, ופעמיים בגביע בשנים 1938 ו-1942. הוא שיחק בקבוצה במשך כ-13 שנים, שבמהלכן לא פספס אפילו לא משחק אחד במשך שבע עונות רצופות. בסך הכל ערך פוני 226 הופעות בליגה עם יובנטוס, ו-370 בסך עם כל הקבוצות בהן שיחק.

פוני ערך את הופעות הבכורה שלו במדי נבחרת איטליה ב-3 באוגוסט 1936, נגד ארצות הברית, במהלך המשחקים האולימפיים שנערכו בברלין. באותו טורניר זכה עימה במדליית זהב אולימפית.

במונדיאל 1938 שנערך בצרפת החליף בתפקיד את הבלם ארלדו מונצליו, ושיחק בהגנה לצד חברו מיובנטוס פייטרו ראבה. בסיום הטורניר איטליה זכתה ושמרה על תוארה. פוני נבחר להיות בנבחרת המצטיינת של הטורניר. פוני הוא מבין ארבעת השחקנים האיטלקיים היחידים שזכו גם במדליית זהב אולימפית וגם במונדיאל, כאשר גם סרחיו ברטוני, אוגו לוקאטלי ופייטרו ראבה עשו זאת.

לאחר פרישתו מקריירת המשחק פנה פוני לקריירת אימון, ואימן קבוצות מאיטליה ומשווייץ. הוא היה המאמן של נבחרת איטליה בין השנים 1954–1958, אך נכשל עימה כאשר לא הצליח לעבור את שלב המוקדמות למונדיאל 1958. פוני אימן את אינטר וזכה עימה פעמיים ברצף בליגה האיטלקית בשנים 1953 ו-1954. היה המאמן של נבחרת שווייץ במונדיאל 1966.

פוני נפטר ב-28 בינואר 1985 בלוגאנו שבשווייץ, בגיל 74.

## תארים
### כשחקן
;יובנטוס
*אליפות איטליה: 1934/35
*הגביע האיטלקי (2): 1937/38, 1941/42
;נבחרת איטליה
*מדליית זהב אולימפית: 1936
*מונדיאל: 1938
;אישיים
*הנבחרת המצטיינת של המונדיאל: 1938

### כמאמן
;אינטר
*אליפות איטליה (2): 1952/53, 1953/54

## קישורים חיצוניים

קטגוריה:מגני כדורגל איטלקים
קטגוריה:אלופים אולימפיים מאיטליה
קטגוריה:מאמני נבחרת שווייץ בכדורגל
קטגוריה:מאמני סמפדוריה
קטגוריה:מאמני רומא
קטגוריה:מאמני ונציה
קטגוריה:כדורגלני מונדיאל 1938
קטגוריה:מאמני כדורגל איטלקים
קטגוריה:כדורגלני אודינזה
קטגוריה:כדורגלני פדובה
קטגוריה:כדורגלני לאציו
קטגוריה:כדורגלני יובנטוס
קטגוריה:מאמני אינטר מילאנו
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:אודינה: כדורגלנים
קטגוריה:מאמני מונדיאל 1966
קטגוריה:איטלקים שנולדו ב-1911
קטגוריה:איטלקים שנפטרו ב-1985
מסגד האימאם עלי (נג'ף)

**מסגד האימאם עלי** (בערבית: **حرم ٱلإمام علي**, "חרם אלאמאם עלי") הידוע גם בשמו **מסגד עלי** (בערבית: **مسجد علي**, "מסג'ד עלי") הוא מסגד מוסלמי שיעי בנג'ף שבעיראק, בו נמצא קברו של עלי בן אבי טאלב, בן דודו של מוחמד והאמאם השיעי הראשון. על פי האמונה השיעית בתוך המסגד הזה נמצאים קבריהם של אדם ונח. בכל שנה מבקרים בקבר מיליוני עולים לרגל.

## היסטוריה
הח'ליף העבאסי הארון א-רשיד בנה את המבנה הראשון מעל קברו של האימאם עלי בשנת 786 שכלל מבנה קטן עם כיפה ירוקה. בשנת 850 הח'ליף אל-מתוכל הראשון הרס את המבנה, אך אבו חאג'ה, השליט החמדני של מוסול וחלב, בנה מחדש את המסגד בשנת 923 שכלל כיפה גדולה. בשנים 979–980 הרחיבה השושלת הבויהית את המקדש, שכלל אנדרטה על אתר הקבורה וכיפה חדשה, בנוסף הוכנסו שטיחים רצפתיים ותלויים. הסולטאן מלכשאה הראשון תרם מתנות גדולות ושיפץ את הקבר בשנת 1086, וכך גם הח'ליף א-נאצר ומנהיגים אסלאמיים נוספים עד ימינו.

במרץ 1991 במלחמת המפרץ, חייליו של סדאם חוסין נכנסו לקבר בזמן שהיו שם חברי אופוזיציה שיעית וטבחו כמעט בכל יושביו. לאחר המקרה הקבר היה סגור במשך שנתיים, באופן רשמי לתיקונים.

## חשיבות המסגד באסלאם
המסגד הוא בין חמשת המקומות הקדושים ביותר למוסלמים ונחשב בעיני השיעים כאתר האסלאמי במקום השלישי בחשיבותו. כך בחדית' המיוחס לג'עפר א-צאדק מוזכר האתר כאחד מתוך "חמישה מקומות קדושים מוחלטים שאנו מכבדים אותם מאוד".

באתר מבקרים מדי שנה לפחות 8 מיליון עולי רגל בממוצע. שיעים רבים מאמינים כי עלי לא רצה שקברו יחולל על ידי אויביו ובעקבות זאת ביקש מחבריו ומשפחתו לקבור אותו בסתר. מצבת קבורה סודית זו אמורה להתגלות בעתיד.

## פיגועים במסגד
מאז פלישת צבא ארצות הברית לעיראק בשנת 2003, היו מספר פיגועים נוספים במסגד, רובם בוצעו על ידי ג'יהאדיסטים מהזרם הסוני-סלפי (כמו אל-קאעידה) שרואים את השיעים ככופרים שיש להילחם בהם עד חורמה.
* 10 באפריל 2003, נהרג סמוך למסגד מנהיג השיעי סייד עבדול מג'יד אל-כוי, שחזר מבריטניה כדי לעודד שיתוף פעולה של המקומיים עם ארצות הברית.
* 29 באוגוסט 2003, מכונית תופת התפוצצה מחוץ למסגד בדיוק עם תום תפילות יום השישי והרגה בין 85 ל-125 איש הפיצוץ נחשב לעבודתו של אבו מוסעב א-זרקאווי.
* 24 במאי 2004, פגעה פצצת מרגמה במסגד, ופגעה בשערים המובילים לקברו של אימאם עלי.
* 10 באוגוסט 2006, מחבל מתאבד עם חגורת נפץ פוצץ את עצמו בסמוך לקבר, והרג 40 איש ופצע יותר מ-50 אחרים.

## קישורים חיצוניים

קטגוריה:עיראק: מסגדים
איוואן (כפר)

**איוואן** (בהונגרית: **Iván**) הוא כפר במחוז גיור-מושון-שופרון, שבצפון-מערב הונגריה.

## יהודי איוואן
באיוואן חיו מעט יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
נונאטאקי יאנג

**נונאטאקי יאנג** (באנגלית: **Young Nunataks**) הם קבוצה של נונאטאקים בהרי נייפייר, בארץ אנדרבי, במזרח אנטארקטיקה שבאנטארקטיקה (באזור הטריטוריה האנטארקטית האוסטרלית).

הקבוצה ניצבת 3.7 קילומטרים דרומית להר אלקינס.

## היסטוריה
### גילוי ההר

הנונאטאקים מופה לראשונה על ידי קרטוגרפים נורווגים בהתבסס על תצלומי אוויר שצולמו על ידי משלחת החקר במימונו וביוזמתו של לארס כריסטנסן, בשנים 1937–1936.

הנונאטאקים מופה שנית בהתבסס על תצלומי אוויר שצולמו במסגרת סקר אווירי שבוצע על ידי משלחת החקר האוסטרלית הלאומית לאנטארקטיקה בשנת 1956.

### מקור השם

הנונאטאקים נקראים על שמו של וו. פ. יאנג (W.F. Young), חשמלאי בתחנת מוסון בשנת 1961.

## לקריאה נוספת

• P.E. Pieters & D. Wyborn, **[https://d28rz98at9flks.cloudfront.net/13545/Rec1977_016.pdf GEOLOGICAL WORK IN ANTARCTICA - 1974/75]**, P 9

## קישורים חיצוניים
* נונאטאקי יאנג באתר הסקר הגאולוגי של ארצות הברית
* נונאטאקי יאנג באתר הגאזט האנטארקטי של ממשלת אוסטרליה
* נונאטאקי יאנג באתר הגאזט האנטארקטי המשווה SCAR של ממשלת אוסטרליה

## הערות שוליים

יאנג
גזפרום קפיטל

**גזפרום קפיטל** (ברוסית: **Газпром Капитал**; מילולית: גזפרום הון) היא חברת החזקות רוסית, בבעלות תאגיד גזפרום הממשלתי, האחראית לניהול נכסי החברה שלא בתחום הגז והנפט, כדוגמת גזפרום בנק, שהחברה מחזיקה ב-30% ממניותיו. אחת ממטרותיה העיקריות היא למשוך מימון עבור תאגיד גזפרום על ידי הצבת אג"ח ברובל.

מניות החברה נסחרות בבורסת מוסקבה.

מטה החברה בסנקט פטרבורג ובהמשך יועבר למרכז לאחטה, מטה גזפרום.

## קישורים חיצוניים
* 

## הערות שוליים

קטגוריה:סנקט פטרבורג: חברות
קטגוריה:חברות החזקות רוסיות
קטגוריה:חברות הנסחרות בבורסה לניירות ערך במוסקבה
קפיטל
זרם הקרח ואן דר וין

**זרם הקרח ואן דר וין** (באנגלית: **Van der Veen Ice Stream**), שנקרא בעבר **קרח זרם B1**, הוא זרם קרח גדול בארץ מרי בירד שבאנטארקטיקה.

זרם הקרח הוא יובל של זרם הקרח ויליאנס.

## היסטוריה
### מקור השם

שמו של זרם הקרח ניתן לו על ידי הוועדה המייעצת לשמות אנטארקטיים.

זרם הקרח נקרא על שמו של קורנליוס ג'י. "קיז" ואן דר וין (Cornelis J. "Kees" van der Veen) חוקר במרכז המחקר הקוטבי על שם בירד (Byrd Polar Research Center), ובמחלקות מדעי הגאולוגיה והגאוגרפיה (Departments of Geological Sciences and Geography) של אוניברסיטת המדינה של אוהיו, בקולומבוס במדינת אוהיו שבארצות הברית.

ואן דר וין היה תאורטיקן ששיתף פעולה על איאן וילאנס בחקר הדינמיקה של מדף הקרח המערבי.

## קישורים חיצוניים
* זרם הקרח ואן דר וין באתר הסקר הגאולוגי של ארצות הברית
* זרם הקרח ואן דר וין באתר הגאזט האנטארקטי המשווה SCAR של ממשלת אוסטרליה

## הערות שוליים

ואן דר וין
קטגוריה:ארצות הברית באנטארקטיקה
איזק ואן אוסטדה

**איזק ואן אוסטדה** (בהולנדית: **Isaac van Ostade**; הוטבל 2 ביוני 1621 – נקבר 16 באוקטובר 1649) היה צייר נוף בתור הזהב של הציור ההולנדי.

## ביוגרפיה
ממוזער|סצנת חורף, צייר איזק ואן אוסטדה
ואן אוסטדה נולד בהארלם. הוא החל את לימודיו בהשפעת אחיו, אדריאן ואן אוסטדה, איתו הוא נשאר עד שנת 1641, אז החל לעבוד בעצמו. בשלב מוקדם הוא צייר בהשפעתו של רמברנדט, מה שניכר בציור ״החזיר השחוט״ משנת 1639, בגלריה באוגסבורג. עד מהרה דבק בסגנון שמתאים יותר לנטיותיו. הוא צייר תמונות בשנים 1641–1642 בסגנון של אחיו - ביניהם ״חמשת החושים״, ולאחר מכן בציור ״אדם קורא עיתון״, ״איכר טועם בירה״ ועוד. ניתן לראות דוגמה מיצירתו של איזק בתקופה זו ב״בורי הצוחק וכוס בירה״, במוזיאון אמסטרדם. "פנים הקוטג', עם שני איכרים ושלושה ילדים ליד האח", במוזיאון בברלין; "קונצרט", ו"בורי שגונב נשיקה מאישה", בלובר.

פנים החדר המוצג בברלין מוארים באותו סגנון רמברנדטי כמו הציור משנת 1643 בלובר. הוא קיבל מחירים נמוכים עבור ציורים מסוג זה, ולכן היה חייב להישאר בחסות אחיו. בהדרגה נטש את נושאי ציורי הקוטג' לציורי נופים שהיו באופנה של ואן דה ולדה וסלומון ואן רויסדאל. פעם אחת בלבד, בשנת 1645, הוא חזר לנושא הקודם, כאשר ייצר את "החזיר השחוט", במוזיאון ליל.

ההתקדמות של איזק בדרכו החדשה הייתה קלה יחסית עקב הניסיון הקודם שלו כצייר דמויות. אף על פי שבחר כעת את דמויותיו בין השכבות הגבוהות בכפר או מתחתית התעלות הקפואות, הוא הקדיש יצירות לסצנות שמציגות קבוצות אנשים המתוארים בניגודים ציוריים. הוא לא חי מספיק זמן כדי להביא את אמנותו לכדי שלמות גבוהה. הוא נפטר בגיל 28, ב-16 באוקטובר 1649 בהארלם, לאחר שצייר כ-400 תמונות .
ממוזער|280x280 פיקסלים|החזיר השחוט, 1640, הצייר איזק ואן אוסטדה
הביטוי הראשון לכניעתו של איזק לסגנונו של אחיו אדריאן, ניכר בשנת 1644 כאשר יצר סצנות ההחלקה ומזחלת אשר רואים באוסף לאקז ובגלריית הארמיטאז', אנטוורפן וליל. שלוש מהדוגמאות הללו נושאות את שם האמן איזק ואן אוסטדה, ותאריכים 1644 ו-1645. "הפונדקים שבצד הדרך", מהווים סדרה קומפקטית משנת 1646 עד 1649. זוהי הצורה האחרונה של סגנון אמנותו של איזק ויש בה מוזרויות מאוד ברורות.

האווירה השולטת בקומפוזיציות היא חמה ושמשית, ועם זאת רכה וערפילית, כאילו השמיים היו עטויים באדים בצבע עשן. העצים בצבע אמבר, בהם העלווה הבולטת מוטה בנגיעות שהתקשו ממצב נוזלי על ידי חומרי לכה ענבריים. אותו עיקרון המיושם בפרטים כמו לבנים מזוגגות, נותן להם חותם לא מציאותי וקונבנציונלי.

הטכניקות המוזרות האלה מגבירים את הניגודים הרחבים שלו בין אור לצל ולדמויות כמו של סוסים, רוכבים, מטיילים, כפריים, ילדים, כלבים, עופות ובקר. מקום אהוב בציוריו ניתן תמיד לסוס הלבן, שנראה כליווי בלתי משתנה.

איזק מציג את יכולותיו הטובות ביותר בסצנות חורפיות. היעדר העלווה, האווירה הפריכה והאוויר הרגוע של ימי ינואר הקרים, ללא עשן או אדים, מונעים את השימוש בגוון חום ולא משאירים לצייר ברירה אלא להגיע אל השינויים במגוון גדול של גוונים אופל. הדמויות מופיעות בנוכחות חזקה על הרקע הקליל. הציור ״בין הפונדקים בצד הדרך״ ראוי לציין את אלה באוספי ארמון בקינגהאם, הגלריה הלאומית, לונדון, אוסף וואלאס ואוספי הולפורד באנגליה, הלובר, ברלין, ואוסף רוטשילד בווינה. מיטב סצנות הקרח הוא זה הנמצא בלובר.

## קישורים חיצוניים

* 

## הערות שוליים

קטגוריה:ציירים הולנדים
קטגוריה:ציירי תור הזהב של הולנד
קטגוריה:הולנדים שנולדו ב-1621
קטגוריה:נפטרים ב-1649
שגרירות ארצות הברית בג'ובה

**שגרירות ארצות הברית בג'ובה** (באנגלית: **Embassy of the United States, Juba**) היא הנציגות הדיפלומטית של ארצות הברית של אמריקה בדרום סודאן ששודרגה מקונסוליה לשגרירות עם עצמאות דרום סודאן ב-9 ביולי 2011.

## היסטוריה
דרום סודאן הכריזה על עצמאות ב-9 ביולי 2011. ב-14 ביולי 2011 התקבלה דרום סודאן כחברה באו"ם. המדינה הראשונה שהכירה בדרום סודאן הייתה סודאן, שנשיאה גם השתתף בטקס הכרזת העצמאות. מדינות רבות אחרות הכירו בה, ובהן חמש החברות הקבועות במועצת הביטחון (ארצות הברית, רוסיה, הממלכה המאוחדת, צרפת וסין).

עם הכרזת העצמאות של דרום סודאן, הקונסוליה הכללית של ארצות הברית בג'ובה, שנפתחה בשנת 2005 שודרגה לשגרירות, כהכרה בעצמאותה של דרום סודאן.

קצין שירות החוץ האמריקאי ר. בארי ווקלי  מונה זמנית לממונה על היחסים, ובפועל כיהן כשגריר ארצות הברית בדרום סודאן בין התאריכים 9 ביולי 2011 - 6 בדצמבר 2011.

ב־18 באוקטובר 2011 אושרה סוזן ד. פייג'  כשגרירת ארצות הברית הראשונה בדרום סודאן. סוזן פייג' הגיעה לג'ובה ב-6 בדצמבר 2011. בעבר כיהנה גב' פייג' כסגנית עוזרת המזכירה לענייני אפריקה במשרד החוץ האמריקני, למרכז ודרום אפריקה וגם סודאן.

השגריר הנוכחי הוא תומאס הושק  (מונה ב-26 באפריל 2018).

## גלריה

קובץ:R Barrie Walkley.jpg | ר. בארי ווקלי  (ממונה על היחסים (Chargé d’affaires)), השגריר בפועל בין התאריכים 9 ביולי 2011 - 6 בדצמבר 2011
קובץ:Susan D. Page US State Dept photo.jpg | סוזן ד. פייג'  - שגרירת ארצות הברית הראשונה בדרום סודאן
קובץ:Thomas Hushek 2015.jpg | השגריר הנוכחי תומאס הושק  (מונה ב-26 באפריל 2018)


## ראו גם
* יחסי ארצות הברית–דרום סודאן
* יחסי החוץ של דרום סודאן

## קישורים חיצוניים

*  

## הערות שוליים

ג'ובה
קטגוריה:ג'ובה
סורבגסבטן

**אגם סרווקסוואה** או **אגם סורבגסבטן** או (בפארואזית: **Sørvágsvatn**; הגייה: סרווקסוואה) או **אגם לייטסבטן** או **אגם לייטסואטן** (**Leitisvatn**) הוא האגם הגדול ביותר באיי פארו.

האגם, ששטחו 3.4 קמ"ר ממוקם באי ואוגר בין העיירות סורבאגור ו-ואגאר, בסמוך לנמל התעופה ואוגר.

שטח אגן הניקוז של האגם הוא 35.2 קמ"ר, עומקו הממוצע 27.5 מטרים, ועומקו המקסימלי 59 מטרים. פני האגם נמצאים בגובה של 32 מטרים מעל פני הים.

## מחלוקת בעניין שם האגם
ממוזער|מפה של אזור האגם.
[ממוזער|תצלום משנת [1898 או 1899 בה רואים את מפל בוסדאלאפוסור (Bøsdalafossur).]]
תושבי העיירה סורבאגור, שממערב לאגם, מעדיפים לקרוא לאגם **סורבגסבטן** (נהגה: סרווקסוואה- שמשמעו "האגם הסמוך לסורבאגור"). תושבי העיירות מיד'ואגור ו-סאנדבאגור שממזרח לאגם מעדיפים לקרוא לאגם **לייטסבטן** (שמשמעו - האגם ליד "לייטי" - שמו של האזור).

בשל המחלוקת לעיל, תושבי האזור קוראים לאגם "ואטניו" *Vatnið* ("האגם").

## גאוגרפיה
האגם ממוקם קרוב מאוד לחוף הים, אך בגובה של מספר עשרות מטרים מעל פני הים, כאשר צוקים מפרידים בין השטח שסביב האגם ובין הים. האגם מתנקז דרך פרצה בצוק, ממנה נופל מפל בוסדאלאפוסור אל תוך הים.

בשל הסמיכות של האגם לים ובשל גובה הצוקים, מנקודות מבט מסוימות נוצרת אשליה אופטית שבה נדמה שהאגם מצוי בגובה של מאות מטרים מעל פני הים, אף שהוא נמוך הרבה יותר; מזווית הסתכלות אחרת נראה כאילו האגם הוא בגובה פני הים.

בסמוך לאגם מתנשא לגובה 116 מטר סלע עצום בשם *Geituskoradrangur**.*

## היסטוריה
במהלך מלחמת העולם השנייה, הצבא הבריטי בנה שדה תעופה מערבית לאגם - מיקום זה היה המיקום השטוח היחיד באיים שאפשר הקמת משטח נחיתה, בשל חשיבותם האסטרטגית של האיים. הצבא גם בנה תחנה לאפשר נחיתת מטוסים ימיים על האגם. המטוסים הראשונים שנחתו על האגם היו מטוסים מסוג קטלינה של פיקוד החופים של חיל האוויר המלכותי, בשנת 1941.

## תיירות
האגם נודע ביופיו ברחבי העולם, ובשל כך הוא אתר תיירות פופולרי. ניתן לדוג באגם דגי טרוטה חומה.

ממוזער|מרכז|700x500 פיקסלים|מצוק מפריד בין האגם לים.

## קישורים חיצוניים

* 
* איי פארו במלחמת העולם השנייה באתר ה-BBC
* תצלומי האגם המדגימים את האשליה האופטית 
* תצלומי האגם
* תיאור האגם באתר "מסע אחר"
* תיאור האגם
* Lake Sørvágsvatn, Faroe Islands באתר Atlas Obscura
* 

## הערות שוליים

קטגוריה:איי פארו: אגמים
קטגוריה:ואוגר
השורקים (סרט)

**השורקים** הוא סרט מותחן פשע רומני משנת 2019 בבימויו של קורנליו פורומביו ובכיכובו של ולאד איבנוב. הסרט הוקרן בבכורה בתחרות בפסטיבל קאן 2019. נבחר כנציג רומניה לפרס הסרט העלילתי הטוב ביותר בטקס פרסי האוסקר ה-92, אך לא נכנס לרשימת המועמדים הסופית.

## עלילה
כריסטי הוא קצין משטרה מנוסה שמנהל במקביל לעבודתו קשר עם המאפיה. הוא מגויס על ידי צעירה יפה למשימת שחרור בן זוגה הכלוא, איש העסקים זולט. הוא מגיע לאי הספרדי לה גומרה כדי ללמוד את שפת אל סילבו (שפת השורקים) ולשחרר את זולט ומוצא את עצמו לכוד בין עמיתיו השוטרים שחושדים בו, המאפיה ורגשותיו כלפי הצעירה.

## שחקנים
* ולאד איבנוב בתפקיד כריסטי
* קתרינל מרלון בתפקיד גילדה
* אגוסטי וילארונגה בתפקיד פאקו
* כריסטובל פינטו בתפקיד קרליטו
* סרחיו קוסטשה בתפקיד תומא
* אנטוניו בוייל בתפקיד קיקו
## הפקה
הסרט הופק באמצעות חברת הבמאי, 42 km Film, בשיתוף פעולה עם Les Films du Worso הצרפתי וחברת Komplizen Film הגרמנית, כאשר mk2 מטפלת במכירות ההפצה. הצילומים התרחשו ברומניה ובאיים הקנריים.

## שחרור
הסרט התמודד על "פרס דקל הזהב" בפסטיבל קאן 2019. במאי 2019 נמכרו זכויות ההפצה של הסרט בבריטניה לחברת Curzon Artificial Eye.

## ביקורת
באתר הביקורות Rotten Tomatoes, הסרט מחזיק בדירוג של 83% על סמך 18 ביקורות, עם דירוג ממוצע של 7.5 / 10. מטקריטיק, שמשתמש בממוצע משוקלל, הקצה לסרט ציון של 74 מתוך 100, בהתבסס על 11 ביקורות, מה שמעיד על "ביקורות חיוביות בדרך כלל".

## קישורים חיצוניים

* "השורקים" באתר קולנוע לב

## הערות שוליים

קטגוריה:סרטים רומניים
קטגוריה:סרטי 2019
קטגוריה:סרטי דרמה
קטגוריה:סרטים ברומנית
קטגוריה:סרטי פשע
ג'ודי - מעבר לקשת

**ג'ודי - מעבר לקשת** (באנגלית: **Judy**) הוא סרט דרמה-ביוגרפי אמריקאי-בריטי שיצא ב-2019. הסרט בוים על ידי רופרט גולד . הסרט מבוסס על שנת חייה האחרונה של הזמרת ושחקנית הקולנוע האמריקאית ג'ודי גרלנד, המגולמת בסרט על ידי שחקנית הקולנוע והמפיקה האמריקאית רנה זלווגר.

## עלילה
הסרט פוגש את הזמרת הידועה בשנת חייה האחרונה, כאשר היא נאלצת לעזוב את שני ילדיה הקטנים ברשות אביהם בארצות הברית, ולהופיע בבריטניה, שם היא זוכה לאהבת הקהל למרות הקשיים שלה. הסרט עוקב אחרי התאהבותה בבעלה החמישי, הצעיר ממנה בשנים רבות, ואחרי ניסיונותיה להרוויח את הכסף הדרוש כדי שתוכל לספק בית יציב לילדיה. הסרט מציג מַעְתָּקים לֶעָבָר (פלשבקים) מעברה בתקופת הצילומים של הקוסם מארץ עוץ, ומנסה להסביר את חייה הבוגרים באמצעות הצצה לחיי הנעורים שלה, שנשלטו בידי אולפן הסרטים מטרו-גולדווין-מאייר.

## הפצה
הסרט הוקרן לראשונה בפסטיבל הסרטים טליורייד  ב-30 באוגוסט 2019. כמו כן, הסרט הוקרן בפסטיבל חיפה באוקטובר 2019.

הסרט יצא בצורה מסחרית בארצות הברית ב-27 בספטמבר 2019, וב ב-2 באוקטובר 2019. בישראל יצא לאקרנים ב-6 בפברואר 2020.

## פרסים ומועמדויות

## קישורים חיצוניים
* 

* 

## הערות שוליים

קטגוריה:סרטי 2019
קטגוריה:סרטי דרמה בריטיים
קטגוריה:סרטי דרמה אמריקאיים
קטגוריה:סרטים מוזיקליים אמריקאיים
קטגוריה:סרטים מוזיקליים בריטיים
קטגוריה:סרטים ביוגרפיים אמריקאיים
קטגוריה:סרטים ביוגרפיים בריטיים
קטגוריה:סרטים בריטיים משנת 2019
Further Up (Na, Na, Na, Na, Na)

הוא סינגל שהוקלט על ידי הצמד המוזיקלי הישראלי סטטיק ובן-אל תבורי בשיתוף הראפר האמריקאי פיטבול. השיר יצא לאור ב-10 בינואר 2020 כסינגל שלא מתוך אלבום, על ידי חברת התקליטים סבן מיוזיק גרופ.

## רקע וכתיבה
השיר נכתב על ידי סטטיק, פיטבול וטן טאונס, והופק על ידי ג'ורדי וטן טאונס. השיר הוא בסגנון הדאנס-פופ ומשלב בתוכו גם ראפ.

השיר מסמפל את להיט הדאנסהול משנות ה-90 של זמר הרגאיי הג'מייקני אייני קאמוזי, "Here Comes the Hotstepper".

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-31.1 מיליון השמעות.

## וידאו קליפ
הווידאו קליפ הנלווה לשיר, אשר בוים על ידי רומן בוצ'אצקי, הועלה לערוץ ה-Vevo של סטטיק ובן-אל ב-10 בינואר 2020, בסמוך לצאת הסינגל.

נכון לספטמבר 2025 לשיר יש למעלה מ-49 מיליון צפיות ביוטיוב.

ב-24 בינואר 2020 הועלה לערוץ ה-Vevo של סטטיק ובן אל וידאו קליפ נוסף אשר מציג את מילות השיר, להן נלווים קטעי אנימציה של דמויותם של סטטיק, תבורי ופיטבול שרים את השיר.

## שימוש מסחרי
השיר ליווה את פרסומת הבכורה של שירות הזרמת המוזיקה Peacock של חברת NBC, הפרסומת שודרה לראשונה ב-11 במאי 2020.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי סטטיק ובן-אל תבורי
קטגוריה:שירי פיטבול
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירי דאנס-פופ
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
I Am... World Tour (וידאו)

**I Am... World Tour** הוא אלבום ההופעה החיה הרביעי של הזמרת ביונסה ואלבום הווידאו החמישי שלה, אשר יצא לאור ב-26 בנובמבר 2010, על ידי פארקווד אנטרטיינמנט, מיוזיק וורלד וקולומביה רקורדס.

ביונסה הפיקה, ביימה וערכה את ההופעה עבור חברת ההפקות שלה פארקווד.

## רקע
היא ערכה את האלבום במשך 9 חודשים וזו הייתה הפעם הראשונה בה התנסתה גם בבימוי. האלבום מכיל אוסף של קטעים מתוך סיבוב ההופעות שלה I Am... World Tour. קטעים אלו צולמו בין מרץ 2009 לפברואר 2010. הרעיון של לצלם DVD לסיבוב ההופעות נבע לטענתה מהעובדה שהרגישה בודדה.

## הוצאה
האלבום יצא לאור ב-3 מהדורות שונות: רגילה, Blu-ray, ודלוקס. בארצות הברית הגרסה הרגילה הייתה זמינה בלעדית בוולמארט ב-26 בנובמבר 2010. גרסת הדלוקס הייתה זמינה באופן בלעדי במספר מדינות בעולם באותו התאריך ואילו גרסת הבלו-ריי הייתה זמינה ב-3 בדצמבר 2010 במספר מדינות מצומצם.

על מנת לקדם את האלבום קיימה הזמרת מספר הופעות בין היתר בתוכנית נייטליין של רשת ABC ואף הקרינה את ההופעה באירוע מצומצם למעריצים בניו יורק ופרסמה קטעים קצרים מתוך ה-DVD באתר הרשמי שלה לפניי יציאתו. יום לפניי יציאתו רשת ABC הקרינה 19 דקות מהמופע בטלוויזיה במסגרת ספיישל של חג ההודיה.

## ביקורות והצלחה
עם יציאתו האלבום קיבל ברובו ביקורות חיוביות ממבקרי המוזיקה אשר שיבחו את האנרגיה הגבוהה של הזמרת והיכולות הווקאליות שלה. האלבום הגיע למקום הראשון במצעד אלבומי ה-DVD של ארצות הברית, מה שהופך אותו לאלבום השני שלה ברצף לעשות זאת ולאלבום השלישי בכללי ואף הגיע למעמד פלטינה כפולה.

בנוסף האלבום זכה גם להצלחה מחוץ לארצות הברית כאשר הגיע לעשירייה הפותחת בכל מדינה בה יצא לאור ובכך הפך לאלבום הווידאו הנמכר ביותר לשנת 2010 והשביעי לשנת 2011. בנוסף הוא גם היה מועמד לפרס הגראמי בקטגוריית "הסרט המוזיקלי הארוך הטוב ביותר".

## קישורים חיצוניים

## הערות שוליים

קטגוריה:אלבומי הופעה מ-2010
קטגוריה:אלבומי וידאו מ-2010
קטגוריה:אלבומי וידאו של ביונסה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי ביונסה
קטגוריה:אלבומי חברת קולומביה רקורדס
מדוע אתה מצביע ימין ומקבל שמאל?

**מדוע אתה מצביע ימין ומקבל שמאל?** הוא ספר מאת ארז תדמור העוסק בפוליטיקה הישראלית מתקופת "המהפך" ועד למועד יציאתו לאור בהוצאת סלע מאיר בשנת 2017.

## הספר
בבסיס הספר עומדת הטענה, שמקבלת ביטוי גם בשם הספר, כי על אף שמאז "המהפך" בשנת 1977 רוב ממשלות ישראל מוקמות בידי הימין, בתחומים רבים ממשיכה להיות מיושמת מדיניות שמאל.

החלק הראשון בספר מבסס את הטענה האמורה. החלק השני מנמק "מדוע אתה מצביע ימין ומקבל שמאל?", כשליבת תשובתו בנויה על כך שלטענתו חלק ניכר מהשלטון נותר בידי אליטות בעלות השקפה שמאלנית שביססו עוד קודם לכן את שלטונן בזירה המשפטית, התקשורתית, התרבותית והאקדמית, ומכך שופטים, יועצים משפטיים ואנשי תקשורת ואקדמיה מונעים קיום מדיניות ימין.

החלק האחרון בספר מציע דרכי פעולה כדי שניצחון הימין בקלפי יקבל ביטוי מעשי.

תדמור טוען ששלושה מהמוקדים העיקריים שבהם יש לשמאל אחיזה הם התקשורת, מערכת המשפט וההשכלה הגבוהה, ומציע לשנות זאת בהתאמה על ידי פתיחת שוק התקשורת לתחרות, ריסון כוחה של הביורוקרטיה המשפטית, והצעת אלטרנטיבה בתחום ההשכלה הגבוהה בד בבד עם שינוי הסילבוס לכיוון שמרני יותר.

## תגובות וביקורת
בטור בשם "מדוע אתה מצביע ימין ומקבל טמטום מוחלט?", טען העיתונאי אבישי גרינצייג כי הטיעון העומד בליבת הספר פוטר את ראש הממשלה נתניהו מכל אחריות ומאשים גורמים אחרים בכישלונותיו. לכן, לטענת גרינצייג "הספר הזה עצמו הוא אחת הסיבות לכך שאתה מצביע ימין ומקבל שמאל, כי תמיד יסבירו למה כל מיני גורמים אחרים אשמים ואחראים ולא האיש שמכהן פה בתפקיד ראש הממשלה כבר עשור וחצי."

ד"ר אפרים אבן טען ש"נראה כי המחבר אינו יודע הרבה על תולדותיהם של ז'בוטינסקי ושל בגין", והצביע על מספר סתירות, טעויות ו"קביעות מוזרות", לדבריו, בספר.

על פי החוקרת גייל טלשיר, התאוריה המוצגת בספר היא טיעון שנוסח על ידי אידאולוגים ניאו שמרניים תומכי הנשיא טראמפ והיא "התזה המרכזית שאימץ נתניהו כדי להציג את עצמו כנרדף".

אודי בן חמו כתב כי "ימשיך הספר בשנים הקרובות להיות מסמך אקטואלי, ספר חובה לכל מי שמעוניין להבין כיצד עובדת מדינה, לא רק מדוע אנחנו בוחרים ימין ומקבלים שמאל", והגדיר את הספר "חובת קריאה".

אראל סג"ל, בציטוט שהופיע על כריכת הספר, כתב כי הספר הוא "פצצה תודעתית, המציאות הישראלית כבר לא תיראה לכם אותו הדבר".

## קישורים חיצוניים
*המבוא לספר באתר "עברית"

*המחבר מספר על הספר ב'ערוץ הכנסת'
*
*
*
* 
* 

## הערות שוליים

קטגוריה:ספרי עיון בעברית
קטגוריה:ספרות פוליטית ישראלית
קטגוריה:ספרי הוצאת סלע מאיר